**ROMÂNIA**

**JUDEŢUL VRANCEA Anexa nr.2**

**CONSILIUL JUDEŢEAN**  **la Hotărârea nr. 145/16.07.2025**

|  |
| --- |
| **Beneficiar**  **JUDETUL VRANCEA**  **Nr. ..................../....................** |

**TEMĂ DE PROIECTARE**

**„Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D”**

**1.Informații generale privind obiectivul de investiții propus**

**1.1.Denumirea obiectivului de investiții:** „Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D”

**1.2. Ordonator principal de credite/investitor**

Președintele Consiliului Județean Vrancea pentru Unitatea Administrativ Teritorială Județul Vrancea

**1.3. Ordonator de credite (secundar/terțiar)**

Nu este cazul

**1.4. Beneficiarul investiției**

Unitatea Administrativ Teritorială Județul Vrancea - Consiliul Județean Vrancea in calitate de administrator al rețelei de drumuri județene

**1.5.Elaboratul Temei de proiectare**

Personalul tehnic de specialitate din cadrul Serviciului Drumuri din Direcția tehnică și investiții.

**2. Date de identificare a obiectivului de investiții**

**2.1.Informații privind regimul juridic, economic și tehnic al terenului și/sau al construcției existente, documentație cadastrală**

**Regimul juridic**

Terenurile ocupate cu lucrările propuse este situat în intravilanul și extravilanul comunelor Vrâncioaia, Păulești, Tulnici.

-terenurile ocupate cu lucrările propuse face parte din domeniul public al județului Vrancea și se află în administrarea Consiliului Județean Vrancea conform HG nr. 908/2002, în administrarea Companiei Administrația Națională Apele Romane – ABA Siret Bacău- SGA Vrancea (albia minoră și albia majoră a unor cursuri de apă clasificate);

-terenul nu figurează în zona cu interdicție de construire.

**Regimul economic**

-Folosința actuală – Drum județean 205L și zone de utilități publice;

-Destinația – cale de comunicație terestră DJ 205L;

**Regimul tehnic al terenului**

-Lucrările de modernizare a sectoarelor de drum județean 205L – int. DJ 205D (Grumaz) - Vrâncioaia, Spinești – Păulești - Tulnici - int. DN2D, se vor realiza in localitățile Vrâncioaia, Păulești, Tulnici;

-Pentru modernizarea sectoarelor de drum județean 205L, se vor realiza lucrări conform soluțiilor date în documentația tehnică ce va fi elaborată de un proiectant autorizat având la baza Expertiză tehnică, documentație tehnică verificată de către un verificator de proiect autorizat astfel încât sa fie asigurate cerințele de calitate, rezistenta mecanica și stabilitate, siguranța si accesibilitate în exploatare, igiena sănătate și protecția mediului, necesitatea desfășurării circulației rutiere și pietonale în condiții de siguranță și confort prevăzute de legislația în domeniu, asigurând-se și condiții de evacuarea a apelor pluviale de pe platforma carosabila;

-Dacă lucrările propuse afectează rețelele de utilități amplasate în zona de siguranța a drumului județean 205L, se va obține în prealabil acordul deținătorilor rețelelor respective;

-Pe parcursul derulării lucrărilor de modernizare a acestui drum județean, se vor adopta soluții astfel încât circulația rutiera și pietonală să nu fie întreruptă și să se desfășoare în condiții de siguranța conform prevederilor legale aplicabile în materie.

**2.2.Particularități ale amplasamentului/amplasamentelor propus(e) pentru realizarea obiectivului de investiții, după caz:**

**a)descrierea succintă a amplasamentului/amplasamentelor propus(e) (localizare, suprafața terenului, dimensiuni în plan);**

Județul Vrancea este situat în sud estul României, la exteriorul Curburii Carpaților, din punct de vedere matematic, poziția sa fiind definită de intersecția paralelei de 45 grade latitudine nordică cu meridianul de 26 grade longitudine estică.

Județul Vrancea are o suprafața de 4857 km2 (2,04% din suprafața tarii), fiind învecinat cu următoarele județe:

* la N județul Bacău,
* la N-E județul Vaslui,
* la E județul Galați,
* la S-E județul Brăila,
* la S si SV județul Buzău
* la V județul Covasna.

Amplasamentul obiectivului de investiții se află situat pe teritoriu administrativ al comunelor Vrâncioaia, Păulești, Tulnici. Lungimea totală a drumului județean 205L este de 34,00 km;

**b. relațiile cu zone învecinate, accesuri existente şi/sau căi de acces posibile:**

Drumul județean DJ 205L, are ca origine drumul DJ205D și ca finalitate DN2L,

tranzitează comunele: Vrâncioaia, Păulești, Tulnici, Negrilești și Soveja făcând accesul locuitorilor din aceste comune la DN2D si DN2L către municipiul reședința de județ - Focșani.

**c)surse de poluare existente în zonă;**

Potrivit Ordinului Ministrului Apelor și Protecției Mediului nr. 860/2002 pentru aprobarea Procedurii de evaluare a impactului asupra mediului, construirea și modernizarea de drumuri sunt activități cu impact redus asupra mediului care nu se supun procedurii de evaluare a impactului asupra mediului. Nu se cunosc surse de poluare în zonă.

**d) particularități de relief:**

Investiția se va realiza în intravilanul respectiv extravilanul comunelor Vrâncioaia, Păulești, Tulnici.

Comunele Vrâncioaia, Păulești, Tulnici se află în zona central-vestica a județului la poalele Munților Vrancei din Carpații Orientali.

**e)nivel de echipare tehnico-edilitară a zonei și posibilități de asigurare a utilităților;**

Investiția nu necesita racordarea la utilități (energie, apa, telecomunicații, etc.) decât în faza de execuție a lucrărilor pentru organizarea de șantier. Organizarea de șantier cade în sarcina antreprenorului care va executa lucrările. Pentru organizarea de șantier proiectantul va elabora Proiectul de organizare a execuției lucrărilor (P.O.E.) și se va solicita autorizație de construire.

Deoarece traseul sectorului de drum județean străbate intravilanul și extravilanul comunelor Vrâncioaia, Tulnici, Păulești în vecinătatea acestui drum județean, exista rețele de utilități: alimentare cu apă, alimentare cu energie electrică(înaltă tensiune și joasă tensiune), telefonie, curenți slabi internet etc.

**f. existența unor eventuale rețele edilitare în amplasament care ar necesita relocare/protejare, în măsura în care pot fi identificate:**

În cadrul lucrărilor de modernizare a acestor sectoare din DJ 205L, vor fi necesare lucrări de relocare și protejări de utilități ce cuprind: stâlpi joasa tensiune, stâlpi medie tensiune, protecție utilități, ridicări la cote ale capacelor de la căminele de utilități.

**g)posibile obligații de servitute;**

Pentru realizarea lucrărilor de modernizare a sectoarelor de drum județean 205L, nu au fost identificate posibile obligații de servitute, iar în cazul în care acestea vor apărea, vor fi identificate pe parcursul elaborării documentației tehnice și vor fi soluționate până la finalizarea documentațiilor tehnico-economice și începerea efectiva a lucrărilor de refacere.

**h)condiționări constructive determinate de starea tehnică și de sistemul constructiv al unor construcții existente în amplasament, asupra cărora se vor face lucrări de intervenții, după caz;**

Din informațiile existente la aceasta data la nivelul autorităților contractante privind acest aspect, în zona drumului județean nu exista construcții care sa fie puse în pericol și având în vedere faptul că lucrările propuse prin prezenta documentație se vor executa în mare parte în limita amprizei actuale a drumului județean existent, apreciem că nu vor afecta suprafețe de teren cu altă destinație.

Totuși, în cazul în care apar situații neprevăzute care impun că lucrările ce urmează a se executa să afecteze și alte suprafețe de teren, autoritatea contractanta împreuna cu reprezentanții autorităților publice locale vor identifica proprietarii acelor terenuri și se va stabili în consecință soluția legală (expropriere pentru cauza de utilitate publică, acceptul proprietarului/proprietarilor pentru ocuparea definitivă sau temporară a unei/unor suprafețe de teren, cumpărarea unor suprafețe de teren, etc.).

**i)reglementări urbanistice aplicabile zonei conform documentațiilor de urbanism aprobate - plan urbanistic general/plan urbanistic zonal și regulamentul local de urbanism aferent;**

La proiectarea lucrărilor de consolidare a Drumului județean 205L, se va ține seama de reglementările urbanistice aplicabile în zonă respectivă. Pentru obiectivul de investiții propus nu există reglementări urbanistice și regulamente de construire prin planuri urbanistice aprobate.

**j)existenta de monumente istorice/de arhitectură sau situri arheologice pe amplasament sau în zona imediat învecinată; existenta condiționărilor specifice în cazul existenței unor zone protejate.**

Din informațiile existente la această dată la nivelul autorității contractante privind acest aspect, pe traseul drumului județean 205L, la care urmează a se executa lucrări de refacere nu sunt înregistrate în Repertoriul Arheologic National,monumente istorice/de arhitectură sau situri arheologice pe amplasament sau în zona imediat învecinată.

Nu este necesară existenta unor condiționări specifice, deoarece terenul pe care se afla Drumul județean 205L nu este într-o zonă protejată.

**2.3.Descrierea succintă a obiectivului de investiții propus, din punct de vedere tehnic și funcțional:**

**a)destinație și funcțiuni:**

Obiectivul de investiție propus este „Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D”, are destinația de cale de comunicație rutieră cu funcționalitate și caracteristici tehnice de drum județean.

**b)caracteristici, parametri și date tehnice specifice, preconizate;**

Amplasamentul studiat se află pe raza comunelor Vrâncioaia, Păulești, Tulnici.

Lucrările mai sus menționate, se vor executa în mare parte pe amplasamentul amprizei drumului, respectând-se profilul/profilurile transversale ale drumului județean existente la această dată.

**c)nivelul de echipare, de finisare și de dotare, exigente tehnice ale construcției în conformitate cu cerințele funcționale stabilite prin reglementari tehnice, de patrimoniu și de mediu în vigoare;**

Nivelul de echipare, finisare și dotare este cel prevăzut în Normativele tehnice pentru proiectare, execuția lucrărilor de drumuri și legislația în vigoare pentru lucrări de drumuri.

Obiectivul va respecta cerințele de calitate în construcții conform legii 10/1995 actualizată și Legea 50/1991 actualizată.

**d)numărul estimat de utilizatori.**

Deoarece traseul drumului județean străbate intravilanul și extravilanul comunelor: Vrâncioaia, Păulești, Tulnici, va avea ca utilizatori toți participanții la trafic care tranzitează acest drum județean, respectiv locuitorii localităților mai sus menționate, personalul angajat/contractual al agenților economici din zona, salariații instituțiilor aflate pe raza comunelor traversate de drumul județean 205L, precum și turiștii, cei aflați în tranzit național sau internațional pe această rută.

**e)durata minima de funcționare, apreciata corespunzător destinației/funcțiilor propuse:**

Pentru lucrări de drumuri se ia în considerare o perioadă de funcționare de 20-30 de ani, conform ,,Catalogului privind clasificarea și duratele normale de funcționare a mijloacelor fixe”, valabil de la 1 ianuarie 2018 ( la poziția 1.3.7.2 -drumuri cu îmbrăcăminte din beton asfaltic).

Acest catalog actualizează H.G. nr. 964/1998-clasificarea și duratele normale de funcționare a mijloacelor fixe.

**f)nevoi/solicitări funcționale specifice.**

Deoarece traseul drumului județean străbate intravilanul și extravilanul comunelor Vrâncioaia, Păulești, Tulnici, traversează zone locuite, se identifică o nevoie specifică și anume asigurarea continuității traficului rutier în aceleași condiții pe tot traseul acestuia, eliminarea punctelor care pot impune restricții de circulație, astfel încât circulația să se desfășoare în condiții de siguranță pentru toți participanții la trafic.

**g)corelarea soluțiilor tehnice cu condiționările urbanistice de protecție a mediului și a patrimoniului;**

Din informațiile existente la această dată la nivelul autorității contractante privind acest aspect, nu există condiționări urbanistice de protecție a mediului și a patrimoniului.

La elaborarea documentațiilor tehnice pentru „Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D”, prestatorul serviciilor de proiectare, va avea obligația să respecte prevederile menționate în Certificatului de urbanism și să țină seama de reglementările urbanistice aplicabile în zona respectivă.

**h)stabilirea unor criterii clare in vederea soluționării nevoii beneficiarului**

Beneficiar al investițiilor în infrastructura de transport este societatea. Avantajele de care aceasta poate dispune sunt: extinderea pieței, creșterea concurenței pe piață, diseminarea de cunoștințe și tehnologie.

Prin realizarea obiectivului de investiții „Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D” se va realiza creșterea standardului de viață al locuitorilor din localitățile străbătute de DJ205L (Vrâncioaia, Păulești, Tulnici), precum și al cetățenilor Județului Vrancea care tranzitează această zonă și modernizarea infrastructurii locale, deschizând totodată perspectiva dezvoltării economice a zonei.

**2.4.Cadrul legislativ aplicabil și impunerile ce rezultă din aplicarea acestuia**

La elaborarea documentațiilor tehnico-economice pe faze de proiectare, prestatorii serviciilor de proiectare vor tine cont de faptul ca aceste documentații tehnico-economice vor fi elaborate conform conținutului cadru din H.G. nr. 907/2016privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

Pe lângă actul normativ menționat anterior, la elaborarea documentațiilor tehnico-economice, prestatorii serviciilor de proiectare vor respecta și prevederile legislației în vigoare, după cum urmează:

1.Legea nr. 50/1991 modificată și completată cu Legea nr. 453/2001 privind autorizarea executării construcțiilor și unele măsuri pentru realizarea locuințelor(conform prevederilor acestei legi au fost aprobate PATN, PATG, PUG);

2.H.G. NR. 343/2017 de modificare a H.G. 273/1994 privind aprobarea Regulamentului de recepție a lucrărilor de construcții și instalații aferente acestora cu modificările si completările ulterioare;

3.H.G. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

4.Legea nr. 137/1995, Legea mediului secțiunea V – Protecția așezărilor umane;

5.Legea nr. 215/2001 privind administrarea teritoriului României;

6.Legea nr. 107/1996, Legea apelor;

7.Legea nr. 195/2015 pentru completarea si modificarea O.G.R. 43/1997 privind regimul juridic al drumurilor ;

8.Legea nr. 71/1996 privind aprobarea Planului de amenajare a teritoriului – secțiunea I - căi de comunicații;

9. Legea nr. 5/2000 privind aprobarea Planului de amenajare a teritoriului. Secțiunea a III-a – zone protejate amplasate de-a lungul traseului;

10.Legea nr. 351/2001 privind Planul National de Amenajare a Teritoriului–secțiunea a IV-a rețeaua de localități;

11.Legea nr. 10/1995 privind calitatea în construcții cu modificările si completările ulterioare;

12.Ordinul Ministrului Transporturilor nr. 44/1998 privind aprobarea normelor privind protecția mediului ca urmare a unui impact drum cu mediul înconjurător;

13.Ordinul Ministrului Transporturilor nr. 45/1998 pentru aprobarea normelor tehnice privind proiectarea, construirea și modernizarea drumurilor;

14.Ordinul Ministrului Transportului nr. 46/1998 pentru aprobarea normelor tehnice privind stabilirea clasei tehnice a drumurilor publice;

Aprob

Beneficiar,

U.A.T. JUDEȚUL VRANCEA

Luat la cunoștința

Investitor,

U.A.T. JUDEȚUL VRANCEA

**Președintele**

#### Consiliului Județean Vrancea

## Nicușor HALICI

**Contrasemnează,**

**Secretar general al județului**

**Raluca Dan**